كنيس حدائق القبه هو معبد للطائفه اليهوديه فى مصر فى 3 شارع ولى العهد بحدايق القبه, المقر كان فى الاصل معبد يهودى لكن بدون تسجيله فى ادارة المحفوظات و ما اتتسجلش ضمن أملاك الطايفه اليهوديه. واجهه المعبد فوقها "نجمة داود" و استخدم في وقت سابق مقر لأمانة الحزب الوطنى بحدايق القبه قبل ما تنتقل لموقعها الجديد فى مركز شباب حدايق القبه بعدين شغلته دار حضانه تابعه للمحافظه و بعدها انتقلت ليه مكاتب ملحقه بادارة الشئون الاجتماعيه. قبه المعبد لسا محتفظه بألوانها و هيئتها مع وجود شويه شروخ صابت قطع الزجاج المرسوم عليها كلها "نجمة داود" فى شبابيك الدورين. المجلس الأعلى للآثار ما سجلش معبد "حدايق القبة" أثريا بسبب ان طرازه المعمارى مش مميز كمان لان تاريخ بنائه ما يزيدش على 75 سنه و لانه بدون اهميه تاريخيه. هذا المقال غير مرتبط بويكى داتا الصفحه دى فيها تقاوى مقاله, و انت ممكن تساعد ويكيپيديا مصرى علشان تكبرها.